Haldusreformiga said paljud aadressid uue kuju. Kui võtta arvesse suuremat ja väiksemat laadi muudatused, vajasid Eesti 1,2 miljonist aadressist muutmist peaaegu pooled.
Kokku tuli aadressiandmete süsteemis muuta umbes 555 000 aadressi, neist ligi 300 000 on elukoha ja töökoha aadressid, avaldas maa-amet. Muudatused puudutavad eelkõige neid piirkondi, kus toimusid omavalitsuste liitmised.
Igaüks saab järele vaadata, kas tema enda või sõbra-sugulase aadress muutus või mitte maa-ameti geoportaali avalehel oleva aadressiteisendaja abil. Aadressiteisendaja töötab mõlematpidi – saab otsida nii kehtiva kui ka haldusreformieelse aadressi järgi.